OzLabs/hebrew-wiki-articles huggingface dataset:
קמחית (אם הכהנים הגדולים)

קמחית, הייתה אישה צדקת שחיה בימי בית שני, ואמם של שבעה בנים ששימשו בתפקיד הכהן הגדול בבית המקדש השני, ביניהם ישמעאל, יוסף וישבב (ששימשו שניהם בתפקיד יום אחד בלבד), וכן שמעון ויהודה. קמחית מצוינת לשבח בגמרא במידת הצניעות שלה ובהקפדתה על כיסוי הראש. סיפורה היה מקור למדרשים, אגדות ואף פסיקות הלכה למעשה.

המהרש"א מזהה את בנה, הכהן הגדול רבי ישמעאל בן קמחית, עם הכהן הגדול הידוע רבי ישמעאל בן פיאבי. משכך, הוא אומר כי פיאבי היה שם אביו של רבי ישמעאל ואשת קמחית.

== במקורות ==
במסכת יומא מבואר שלקמחית היו שבעה בנים ששימשו בכהונה גדולה ושאלוה חכמים "מה עשית שזכית לכך?" וענתה להם "מימַי לא ראו קורות ביתי קלעי שערי", כלומר שהחמירה מצניעות ומידת חסידות, עד כדי כך שאפילו לבדה בביתה לא פרעה את שיער ראשה. על בניה נכתב: 

במדרש רבה מסופר באופן דומה כי בזכות צניעותה של קמחית זכו בניה לכהונה גדולה: ושם מובא סיפורם של שמעון בן קמחית ששימש בכהונה הגדולה, ואחיו שהחליפו היה לפי המדרש יהודה בן קמחית.

== דיני כיסוי ראש ==
בעקבות סיפורה של קמחית במקורות, נחלקו הפוסקים בשאלה האם מצד הדין חיוב כיסוי הראש הוא רק בשעה שהאשה יוצאת מחוץ לביתה, וכן סובר התוספות, או שחיוב כיסוי הראש הוא אף בתוך הבית, וכך משמע מדעת הרמב"ם. החתם סופר פסק, שהואיל ומנהג הנשים להחמיר ולכסות את ראשן אפילו בחדרן שבביתן, נחשב הדבר כדין גמור, וכל הנשים חייבות לכסות את ראשן אפילו בתוך חדרן. בזוהר מחמיר מאוד בעניין כיסוי ראש אפילו בתוך הבית, וכן הביאוֹ להלכה המגן אברהם, וכן פסק המשנה ברורה. יש מהאחרונים שמקילים, ולדעתם מעיקר הדין מותר לאשה ללכת בתוך ביתה ללא כיסוי ראש, ובתנאי שרק בני ביתה יראו אותה ולא אנשים זרים, וכך סובר בעל האגרות משה (אך גם האגרות משה בעצמו כותב ש"מן הראוי להחמיר").

==הערות שוליים==

קטגוריה:ירושלים: אישים
קטגוריה:יהודי תקופת בית שני
קטגוריה:נשים בתלמוד
קטגוריה:נשים במאה ה-1
קטגוריה:כהונה
ג'רג' אדם (כלכלן)

ג'רג' אדם (במקור ברגר, בהונגרית: Ádám György; נג'קניז'ה, 7 באוגוסט 1911<ref></ref> – בודפשט, 17 ביוני 1974)<ref>[https://adtplus.arcanum.hu/hu/view/MagyarNemzet_1974_06/?query=%22Ádám%20György%22&pg=197&layout=s Ádám György elhunyt] (1974. június 21.) Magyar Nemzet, 30. évfolyam, 143. szám</ref> היה כלכלן, עיתונאי, סופר יהודי-הונגרי.

== ביוגרפיה ==
ג'רג' אדם נולד במשפחה יהודית כבנם של איגנץ ברגר אחר כך אדם (1880–1932) סיטונאי פחם ושל יולאן לייטנר.<ref></ref> בסיום בית הספר היסודי וחטיבת הביניים ג'רג' המשיך את לימודיו בתיכון בעיר הולדתו ולאחר מכן סיים את תואר ראשון במכללה למסחר בווינה. הוא עבד כפקיד בבודפשט, בא בקשר עם התנועה הקומוניסטית הבלתי חוקית. הוא נעצר מספר פעמים ולכן חי שוב בווינה בשנים 1934 עד 1939 ולאחר מכן כיהודי (אחרי האנסלוס) היגר לדרום אמריקה בשנת 1939 עוד לפני מלחמת העולם השנייה, שם הפך לעיתונאי. משנת 1941 היה הכתב של Allied Labor News . בין 1942 לבין 1946 כתב מאמרים בכתב העת ובעיתון ה"הונגרים החופשיים" שהופיע במקסיקו סיטי. לאחר מכן חזר להונגריה. ממאי עד ספטמבר 1947, עבד כמזכיר הוועדה הבין משרדית שבדקה את ענייני תעשיית הנפט ההונגרית-אמריקאית. מאותה שנה היה חבר ב"מדור מדיניות החוץ" של השבועון הונגריה החדשה (Új Magyarország) ושל ה"עם חופשי" (Szabad Nép). בשנת 1948 ערך את הפרסום הכלכלי של ה-MTI (סוכנות הידיעות ההונגרית). הוא נעצר בשנת 1949 ונידון לעשר שנות מאסר באשמות מפוברקות כחלק ממשפטי הראווה הסטליניסטיים. הוא זוכה וטוהר בשנת 1954. בין השנים 1954–1957 היה עמית מחקר באוניברסיטת קרל מרקס לכלכלה. הוא מילא תפקיד פעיל במרד ההונגרי (מהפכת 1956) והיה חבר בוועד המהפכה של האינטלקטואלים ההונגרים. אדם נידון למאסר עולם בשנת 1957, אך שוחרר בחנינה כללית במרץ 1963. משנת 1963 היה העורך האחראי של ההוצאה לאור "כלכלה ומשפטים". שנה לאחר מכן, קיבל דוקטורט בכלכלה. משנת 1973 עבד כחוקר במכון המחקר למדעי המחשב ואוטומציה של האקדמיה ההונגרית למדעים. בעבודתו בחן את סוגיות המהפכה המדעית והטכנולוגית.

== עבודותיו העיקריות ==
* טכנולוגיה חדשה - מבנה חדש (בודפשט, 1966)
* התפתחויות חדשות במחקר המדעי במדינות הקפיטליסטיות המובילות (בודפשט, 1966)
* אימפריות תאגידיות - "כוח כפול" בכלכלה העולמית? (בודפשט, 1967)
* מאפיינים חדשים ביחסים הכלכליים מזרח-מערב (כלכלה, 1967)
* אמריקה באירופה. אימפריות תאגידיות בכלכלה העולמית (בודפשט, 1970)
* קונצרנים חובקי עולם (ערך ובחר, בודפשט, 1974)

== לקריאה נוספת ==
* 
* פטר קנדה: [https://www.es.hu/cikk/2011-08-07/kende-peter/egy-elatkozott-szazad-elfelejtett-fia.html בנה הנשכח של פלוגה מקוללת] (5 באוגוסט 2011) כתב העת חיים וספרות, שנתון 55. גיליון 31
* [http://nevpont.hu/view/103 ביוגרפיה של ג'רג' אדם] . עורך פטר קוזאק. nevpont.hu
* לקסיקון קטן ביוגרפי של זאלה. עורך אנדרה ג'ימשי. זאלאגרסג, האספה הכללית של השלטון המקומי מחוז זאלה, 1994.
* [https://www.arcanum.com/en/online-kiadvanyok/Lexikonok-magyar-eletrajzi-lexikon-7428D/a-a-744F8/adam-gyorgy-74547/ ג'רג' אדם ביוגרפיה] ב -Arcanum

* [https://matarka.hu/cikk_list.php?fusz=83484 מאמר של ג'רג' אדם] בכתב העת MATARKA

== הערות שוליים ==

קטגוריה:כלכלנים יהודים הונגרים
קטגוריה:עיתונאים יהודים הונגרים
קטגוריה:עורכי עיתונים יהודים הונגרים
קטגוריה:נג'קניז'ה: אישים
קטגוריה:המרד ההונגרי
קטגוריה:המרד ההונגרי: אישים
קטגוריה:הונגרים שנולדו ב-1911
קטגוריה:הונגרים שנפטרו ב-1974
אטאן

אטאן (בהונגרית: Átány) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם באטאן מספר התושבים נמצא בירידה. כך, בשנת 1990 היה מספר התושבים 1,647 ובשנת 2021 רק 1,454 תושבים.

על פי עדויות ארכאולוגיות האזור היה מיושב לפני התיישבות המדיארים במרכז אירופה והוא מיושב לסירוגין עד ימינו, היישוב עצמו הוזכר לראשונה בכתבים משנת 1407.

== יהודי אטאן ==
יהודים חיו באטאן במאה ה-18 ובמאה ה-19. ובשנת 1944 נרצחו יהודים מהכפר בשואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|13
|
|-
|1880
|79
|2,603
|-
|1910
|17
|
|-
|1920
|8
|
|-
|1930
|6
|
|-
|1941
|4
|3,011
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
אנדורה (כדורסל)

מועדון כדורסל אנדורה (בספרדית: Bàsquet Club Andorra), הידוע מטעמי חסות גם כמורה בנק אנדורה (MoraBanc Andorra) הוא מועדון כדורסל מאנדורה לה ולה, בירת אנדורה, המשחק בליגת העל הספרדית בכדורסל. אף על פי שבסיסו באנדורה, המועדון משחק במערכת הכדורסל בספרד.

== היסטוריה ==
ב-12 ביוני 1970 נוסד המועדון בשם Club de Basket Les Escaldes, ושינה את שמו ל-Bàsquet Club Andorra ב-12 באפריל 1971. אנדורה התחילה לשחק בתחרויות האזוריות של ליידה ובעונת 1975/76 עלתה לפרמיירה קטאלנה, ליגת העל של קטלוניה בכדורסל. לאחר עונה פרשה מהליגה עקב בעיות כלכליות, אך חזרה בעונת 1980/81. המועדון עלה לליגה הספרדית השלישית בסוף עונת 1981/82 ולליגת המשנה בעונת 1983/84. בעונת 1991/92 עלתה אנדורה לליגה הספרדית בכדורסל, שם נשארה 4 עונות. בעונת 1995/96 השתתפה הקבוצה בגביע קוראץ', והודחה בשלב הבתים (16 האחרונות) כשסיימה ללא ניצחונות בבית עם אפס פילזן, קאגיבה וארזה ופאניוניוס. בסיום אותה עונה ירדה אנדורה בחזרה לליגה השנייה. החל מעונת 1997/98 השתתפה אנדורה ברמות הנמוכות של קטלוניה וספרד עד עונת 2009/10, אז התחרתה בליגה השלישית. בעונת 2012/13 עלתה אנדורה לליגה הספרדית השנייה, ובעונה שלאחר מכן זכתה באליפות הליגה כשניצחה בגמר את פורד בורגוס, עלתה לליגה הבכירה אחרי 18 שנים וגם הגיעה לגמר גביע הנסיך (הגביע המשני לגביע המלך). בעונת 2016/17 העפיל המועדון לראשונה אחרי 22 שנים לפלייאוף ה-ACB, והודחה ברבע הגמר על ידי ריאל מדריד. העפלה זו לפלייאוף איפשרה לאנדורה לחזור תחרויות האירופאיות, ובעונת 2017/2018 החלה להשתתף ביורוקאפ, אך הודחה בשלב הבתים הראשון. גם בעונה הבאה השתתפה הקבוצה, והודחה בחצי הגמר על ידי אלבה ברלין, לאחר שניצחה ברבע הגמר את אסוול ליון-וילרבאן. גם בעונת 2019/2020 השתתפה הקבוצה במפעל והודחה בשלב הבתים השני (16 האחרונות), כמו גם בעונת 2020/2021.

== שחקני עבר מפורסמים ==
* ת'נאסיס אדטוקומבו
* קולטון אייברסון
* יאקה בלאז'יץ'
* ניית'ן ג'וואי
* שון ג'ונס
* ז'ורדי טריאס
* דויד ילינק
* ויקטור סאדה
* גאורגי שרמדיני
* גל מקל

==קישורים חיצוניים==

* 

*
קטגוריה:קבוצות כדורסל
משה מרלין לוין

משה (מרלין) לוין (1921-דצמבר 2016) היה צלם, עיתונאי, וסופר ישראלי ממוצא אמריקאי. לוין נולד בשנת 1921, ועלה לארץ בשנת 1947. לאחר העלייה, לוין עבד כעיתונאי וסיקר חדשות מקומיות ובינלאמיות עבור עיתונים, רשתות רדיו וטלוויזיה, ביניהם מגזין טיים, ג'רוזלם פוסט וסוכנות הידיעות United Press . לוין צילם במהלך שהותו בארץ אלפי צילומי צבע, המתעדים רגעים רבים משנותיה הראשונות של המדינה, וכן מאירועים כמלחמת העצמאות, ביקור סאדאת בארץ ומלחמת יום הכיפורים, אשר חלקם נחשבים וירטואוזיים והוצגו במספר תערוכות<ref></ref>.

==ביוגרפיה==
מרלין לוין נושא כד מים במהלך המצור על ירושלים, 1948
לוין נולד בהאריסברג, פנסילבניה בשנת 1921. בצעירותו למד עיתונות באוניברסיטת טמפל שבפלורידה. שלוש שנים לאחר תחילת לימודיו, גויס לוין לצבא ארצות הברית. לוין שרת במלחמת העולם השנייה כמפענח צפנים במפקדתו של הגנרל אייזנהאוור באירופה, וכן תחת רוברט אייכלברגר בקורפוס השמיני של הצבא האמריקאי ביפן. לאחר המלחמה סיים לוין את חוק לימודיו, וכן התחתן עם אשתו, בטי שופמן, איתה הוא עלה לישראל בשנת 1947, והשתקע בירושלים.

זמן קצר לאחר הגעתו מונה לוין כעורך משנה בעיתון "פלסטיין פוסט", אשר הפך לימים לעיתון "ג'רוזלם פוסט" המודרני, בו הוא עבד במשך 13 שנה, ובמהלכן תפקד כעורך חדשות, עורך דיפלומטי וכתב. במהלך מלחמת העצמאות עבד לוין ככתב בסוכנות הידיעות "יונייטד פרס". בזמן המלחמה, לוין צילם מספר רב של תמונות צבע, המתעדות את חיי היום יום בזמן המצור על ירושלים. ב 1 בפברואר 1948 לוין שרד פיצוץ מכונית תופת ברחוב הסולל (כיום רחוב החבצלת), מול מערכת פלסטיין פוסט בה עבד.

בשנת 1952 החל לוין לעבוד ככתב ברשת ABC. לוין המשיך לעבוד ברשת זו גם בשנות החמישים והשישים, וכן הפך בשנת 1958 לכתב עיתון טיים בירושלים. בסוף שנות החמישים סיקר לוין את משפט אייכמן עבור ABC-TV הדיילי מייל, טיים ולייף. משנת 1976 עד 1980 היה לוין כתב טיים בבוסטון. ב-1980 חזר לוין לירושלים, בה הוא המשיך לעבוד ככתב המגזין, עד לפרישתו לגמלאות בשנת 1990. לוין כתב במהלך חייו את הספרים “Balm in Gilead” ו- "It Takes a Dream" וכן פרסם 27 ספרים פרי עתו בהוצאת TIME-LIFE.

==מצילומיו==
<gallery class="center">
קובץ:Eilat 997008872760305171.jpg|alt=אילת, בין 1947 ל־1953|אילת, בין 1947 ל־1953
קובץ:Jerusalem, Folke Bernadotte (997008872618205171).jpg|alt=הרוזן פולקה ברנדוט|הרוזן פולקה ברנדוט
קובץ:Sinai 997008872701105171.jpg|alt=בדואים בסיני, 1967|בדואים בסיני, 1967
קובץ:Jerusalem 997008872595605171.jpg|alt=ילדים משחקים בשכונת נחלאות בירושלים, 1948|ילדים משחקים בשכונת נחלאות בירושלים, 1948
קובץ:0001 FL151618144.jpg|alt=חיילים ליד משאית קוקה קולה, סיני, מלחמת יום הכיפורים|חיילים ליד משאית קוקה קולה, סיני, מלחמת יום הכיפורים
</gallery>

==קישורים חיצוניים==

* 
* [http://meitarcollection.co.il/search/?type=picture&author-id=153405 צילומיו של משה (מרלין) לוין באתר אוסף מיתר]
* 
* 

==הערות שוליים==

קטגוריה:צלמים ישראלים
קטגוריה:עורכי עיתונים ישראלים
קטגוריה:ישראלים ילידי ארצות הברית
קטגוריה:ישראלים שנולדו ב-1921
קטגוריה:ישראלים שנפטרו ב-2016
סודוקו ללא שכנים

סודוקו ללא שכנים (באנגלית: Non-Consecutive Sudoku) הוא וריאנט של סודוקו המבוסס על הכרת ציר המספרים ושימוש בו. בסודוקו ללא שכנים, בנוסף לכללי הסודוקו הרגילים, יש איסור להציב במשבצות שכנות, במאוזן או במאונך, מספרים עוקבים על ציר המספרים. במשבצות שכנות באלכסון אין איסור.

האיסור מהווה רמז רב חשיבות לגבי אפשרויות להצבת המספרים במשבצות השונות.

== ראו גם ==
* סודוקו שכנים

== קישורים חיצוניים ==
* [http://www.tectonicpuzzel.eu/non-consecutive-sudoku-solving-techniques.html Non-Consecutive Sudoku] 

קטגוריה:סודוקו
רוטב לסלט

רוטב לסלט הוא רוטב עבור סלטים. רטבים משמשים להענקת טעם עבור רוב סוגי הסלטים, בהם סלט ירוק, סלט ירקות ישראלי וסלט קיסר, וכן סלט פסטה, אטריות, אנטיפסטי, סלט תפוחי אדמה ועוד.

==הגשה==
את הרוטב ניתן לטפטף מעל הסלט, לערבב אותו יחד עם הסלט, לצרף אותו בצד הסלט או להגיש כמטבל.

==סוגים==
בתרבות המערבית ישנם שני סוגי רטבים בולטים:
# וִינֶגְרֵט (תחמיץ) על בסיס תחליב משמן זית או שמן צמחי וחומץ, שבהם מוסיפים עשבי תיבול ותבלינים שונים, מלח, פלפל שחור וסוכר.<ref></ref>
# רטבים על בסיס חובצה ומיונז, בשילוב שמנת חמוצה, יוגורט וכדומה.<ref></ref>

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
סלט
Halloween 5: The Revenge of Michael Myers

Halloween 5: The Revenge of Michael Myers (בעברית: ליל המסכות 5: הנקמה של מייקל מאיירס) הוא פסקול מאת אלן האוארט, של סרט האימה "ליל המסכות 5: הנקמה של מייקל מאיירס", משנת 1989.<ref name=":0"></ref> בשנת 2013, הוחלט להוציא את הפסקול מחדש עם תוספת מיקסים שנעשו באותה העת.<ref name=":0" />

הסרט היה מוכר בעיקר בשם "ליל המסכות 5", כאשר המשפט "הנקמה של מייקל מאיירס" שימש בעיקר כדי לפרסם את הסרט בפלטפורמות שונות.<ref name=":0" />

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:פסקולים מ-1989
קטגוריה:פסקולים מ-2013
קטגוריה:אלבומי ליל כל הקדושים
שורש 45

שורש 45, או צ'ה בּוּ (בסינית: 屮部, פיניין: Chè bù) הוא השורש הארבעים-וחמשה של הכתב הסיני. פירושו "נבט" והוא אחד מתוך 31 (מתוך סך הכל 214 שורשי הקאנגשי) שורשים המורכבים משלושה קווים.

במילון קאנגשי יש 38 תווים (מתוך 49,030) שניתן למצוא תחת שורש זה.

== התפתחות ==
<gallery>
קובץ:屮-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:屮-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:屮-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>

== תווים נגזרים ==
{| class="wikitable"
!מספר קווים נוספים
! תווים
|-
| +0
| style="font-size: large;" |屮
|-
| +1
| style="font-size: large;" |屯
|-
| +3
| style="font-size: large;" |屰
|}

== לקריאה נוספת ==
* 
* 

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=5C6E מאגר Unihan - U+5C6E]

קטגוריה:שורשים (כתב סיני)
ארדם פטפוטיאן

ארדם פטפוטיאן (בארמנית: Արտեմ Փաթափութեան, באנגלית: Ardem Patapoutian; נולד ב-2 באוקטובר 1967 בביירות, לבנון) הוא ביולוג מולקולרי וחוקר מוח לבנוני-אמריקאי ממוצא ארמני, חבר סגל במכון המחקר סקריפס בלה הויה שבקליפורניה. חתן פרס נובל לפיזיולוגיה או לרפואה לשנת 2021 יחד עם דייוויד ג'וליוס.<ref></ref>

==ביוגרפיה==
פטפוטיאן נולד ב-1967 בביירות, בירת לבנון. החל ללמוד באוניברסיטה האמריקאית בביירות ובשנת 1986 היגר לארצות הברית. בשנת 1990 קיבל תואר ראשון בביולוגיה תאית והתפתחותית מאוניברסיטת קליפורניה בלוס אנג'לס ובשנת 1996 קיבל תואר דוקטור בביולוגיה מהמכון הטכנולוגי של קליפורניה על עבודה בהנחיית ברברה וולד. כפוסט-דוקטורנט עבד עם לואי רייכארדט באוניברסיטת קליפורניה בסן פרנסיסקו. בשנת 2000 מונה לפרופסור משנה במכון המחקר של סקריפס. משנת 2014 פטפוטיאן נתמך על ידי המכון הרפואי הווארד יוז (HHMI).<ref></ref>

== מחקר ==
המחקר של פטפוטיאן עוסק בקולטנים הביולוגיים לטמפרטורה ומגע. בפרט, תגליותיו הסבירו כיצד מתורגמים טמפרטורה וגירויים מכניים לדחפים חשמליים במערכת העצבים.<ref name="Deutschlandfunk 2019"></ref> מחקרו תרם תרומה משמעותית לזיהוי תעלות יונים וקולטנים חדשים המופעלים על ידי טמפרטורה, כוחות מכניים או נפח תאים מוגבר. מחקרו הראה שערוצי יונים אלה ממלאים תפקיד חשוב בתחושת הטמפרטורה, בתחושת המגע, בפרופריוספציה, בתחושת הכאב ובוויסות הכיווץ בכלי הדם.

מחקרו המאוחר יותר משתמש בטכניקות גנומיות פונקציונליות לזיהוי ואפיון תעלות יונים.<ref name="Scripps Research"></ref><ref name="Wu Tsai Neurosciences Institute 2019"></ref><ref name="Syeda Xu Dubin Coste p."></ref><ref name="Woo Lukacs de Nooij Zaytseva pp. 1756–1762"></ref><ref name="Murthy Dubin Patapoutian pp. 771–783"></ref>

==פרסים והוקרה==
פטפוטיאן נבחר לעמית האגודה האמריקאית לקידום המדע (American Association for the Advancement of Science) ב-2016, חבר באקדמיה הלאומית למדעים ב-2017 <ref></ref> ובאקדמיה האמריקאית לאמנויות ומדעים ב-2020.<ref></ref> בשנת 2017 קיבל את פרס ו. אלדן ספנסר, <ref></ref> ב-2019 את פרס רוזנסטיל, <ref></ref> בשנת 2020 את פרס קוולי למדעי המוח<ref></ref> ובאותה שנה קיבל גם את פרס "חזית הידע בביולוגיה" של קרן BBVA.<ref></ref>

בשנת 2021 הוכרז כחתן פרס נובל לפיזיולוגיה או לרפואה יחד עם דייוויד ג'וליוס, על תגליותיהם של קולטני חום ומגע.

==קישורים חיצוניים==

* 

* 
* 
* 

==הערות שוליים==

קטגוריה:זוכי פרס נובל לפיזיולוגיה או לרפואה
קטגוריה:זוכי פרס נובל לשנת 2021
קטגוריה:מדעני מוח אמריקאים
קטגוריה:בוגרי אוניברסיטת קליפורניה בלוס אנג'לס
קטגוריה:בעלי תואר דוקטור מהמכון הטכנולוגי של קליפורניה
קטגוריה:אמריקאים ממוצא ארמני
קטגוריה:אמריקאים שנולדו ב-1967
שורש 128

שורש 128, או אר בּוּ (בסינית: 耳部, פיניין: Ěr bù) הוא השורש המאה עשרים ושמונה של הכתב הסיני. פירושו "אוזן" והוא אחד מתוך 29 (מתוך סך הכל 214 שורשי הקאנגשי) שורשים המורכבים משישה קווים.

במילון קאנגשי יש 172 תווים (מתוך 49,030) שניתן למצוא תחת שורש זה.

== התפתחות ==
<gallery>
קובץ:耳-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:耳-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:耳-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:耳-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>
== תווים נגזרים ==
{| class="wikitable"
!מספר קווים נוספים
! תווים
|-
| +0
| style="font-size: large;" |耳
|-
| +1
| style="font-size: large;" |耴
|-
| +2
| style="font-size: large;" |耵
|-
| +3
| style="font-size: large;" |耶耷
|-
| +4
| style="font-size: large;" |耸<sup>SC</sup> (= 聳)耹耺耻<sup>SC</sup> (=恥)耼(= 聃)耽耾耿聀(=聁聂<sup>SC</sup> (= 聶)
|-
| +5
| style="font-size: large;" |聃聄聅聆聇聈聉聊聋<sup>SC</sup> (=聾)职<sup>SC</sup> (=職)聍<sup>SC</sup> (=聹)
|-
| +6
| style="font-size: large;" |聎聏聐聑聒聓(=婿<small>->女</small>)联<sup>SC</sup> (=聯)聠
|-
| +7
| style="font-size: large;" |聕聖聗聘
|-
| +8
| style="font-size: large;" |聙聚聛聜聝聞聟聡<sup>JP</sup> (=聰)聢聣
|-
| +9
| style="font-size: large;" |聤聥聦(= 聰)聧聨聩<sup>SC</sup> (= 聵)聪<sup>SC</sup> (= 聰)聫(= 聯)
|-
| +10
| style="font-size: large;" |聬聭
|-
| +11
| style="font-size: large;" |聯聰聱聲聳
|-
| +12
| style="font-size: large;" |聮(=聯)聴<sup>JP</sup> (=聽)聵聶職
|-
| +13
| style="font-size: large;" |聸
|-
| +14
| style="font-size: large;" |聹聺聻聼(= 聽)
|-
| +16
| style="font-size: large;" |聽聾
|}

== לקריאה נוספת ==
* 

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=8033 מאגר Unihan - U+8033]

קטגוריה:שורשים (כתב סיני)
אדלבך

אדלבך (בבווארית: Edlbach) היא עיירה במחוז קירכדורף אן דר קרמס שבמדינת אוסטריה עילית באוסטריה.

== גאוגרפיה ==
העיירה אדלבך שוכנת באזור המנהלי טראונפירטל. כ-24% מאדמות העיירה מיוערות, ו-65% הן אדמות חקלאיות.
==קישורים חיצוניים==

* 

קטגוריה:אוסטריה עילית: יישובים
גרינבורג

גרינבורג (בבווארית: Grünburg) היא עיירה במחוז קירכדורף אן דר קרמס שבמדינת אוסטריה עילית באוסטריה.

== גאוגרפיה ==
העיירה גרינבורג שוכנת באזור המנהלי טראונפירטל. כ-48% מאדמות העיירה מיוערים, ו-41% הם אדמות חקלאיות.

==קישורים חיצוניים==

* 

קטגוריה:אוסטריה עילית: יישובים
אינצרסדורף שבקרמשטל

אינצרסדורף שבקרמשטל (בבווארית: Inzersdorf im Kremstal, בתעתיק IPA: ) היא עיירה במחוז קירכדורף אן דר קרמס שבמדינת אוסטריה עילית באוסטריה.

== גאוגרפיה ==
העיירה אינצרסדורף שבקרמשטל שוכנת בעמק קרמס שבאזור המנהלי טראונפירטל. כ-30% מאדמות העיירה מיוערות, ו-59% הן אדמות חקלאיות.

==קישורים חיצוניים==

* 

קטגוריה:אוסטריה עילית: יישובים
קלאוס אן דר פיהרנבאן

קלאוס אן דר פיהרנבאן (בבווארית: Klaus an der Pyhrnbahn) היא עיירה במחוז קירכדורף אן דר קרמס שבמדינת אוסטריה עילית באוסטריה.

== גאוגרפיה ==
העיירה קלאוס אן דר פיהרנבאן שוכנת באזור המנהלי טראונפירטל. כ-81% מאדמות העיירה מיוערות, ו-7% הן אדמות חקלאיות.
==קישורים חיצוניים==

* 

קטגוריה:אוסטריה עילית: יישובים
מולן (עיירה)

מולן (בבווארית: Molln) היא עיירה במחוז קירכדורף אן דר קרמס שבמדינת אוסטריה עילית באוסטריה. בשנת 1919 התקיים במולן קרב בין ציידים ובו נהרגו ארבעה בני אדם.

== גאוגרפיה ==
העיירה מולן שוכנת באזור המנהלי טראונפירטל. כ-70% מאדמות העיירה מיוערות, ו-20% הן אדמות חקלאיות.

==קישורים חיצוניים==

* 

==הערות שוליים==

קטגוריה:אוסטריה עילית: יישובים
רק כשאני צוחקת

רק כשאני צוחקת (באנגלית: Only When I Laugh) הוא סרט קולנוע אמריקאי מסוגת דרמה קומית משנת 1981 בבימויו של גלן ג'ורדן, עם מרשה מייסון, כריסטי מקניקול, ג'יימס קוקו וג'ואן האקט בתפקידים הראשיים.

התסריט נכתב על ידי ניל סיימון והוא מבוסס על המחזה שלו "גברת הזנגביל" משנת 1970. העלילה היא על שחקנית מכורה לאלכוהול, על יחסיה הבעייתיים עם בתה בת ה-16 אותה הזניחה שנים רבות ועל שני ידידיה שעוזרים לה בעת צרה - אשת חברה שפוחדת להזדקן ושחקן הומו מובטל.

מרשה מייסון הייתה מועמדת לפרס אוסקר לשחקנית הטובה ביותר.

ג'יימס קוקו היה מועמד לפרס אוסקר לשחקן המשנה הטוב ביותר ולפרס גלובוס הזהב לשחקן המשנה הטוב ביותר - סרט קולנוע.

ג'ואן האקט הייתה מועמדת לפרס אוסקר לשחקנית המשנה הטובה ביותר וזכתה בפרס גלובוס הזהב לשחקנית המשנה הטובה ביותר - סרט קולנוע.

כריסטי מקניקוול הייתה מועמדת לפרס גלובוס הזהב לשחקנית המשנה הטובה ביותר - סרט קולנוע.

שם הסרט הוא מהתשובה שנותנת פולי לג'ורג'יה לשאלה "האם את מודאגת" היא עונה "רק שאני צוחקת".

==תקציר העלילה==
ג'ורג'יה היינס (מרשה מייסון) היא שחקנית תיאטרון ותיקה שמשתחררת ממוסד לגמילה מאלכוהול לאחר שלושה חודשי אשפוז. בבית מחכים לה שני חברים אמיתיים - ג'ימי פרינו (ג'יימס קוקו), שחקן הומו מובטל המתפרנס מעבודות מזדמנות, וטובי לנדאו (ג'ואן האקט), אשת חברה עשירה ומטופחת שדואגת לחיצוניותה מחשש שבעלה ינטוש אותה.

ג'ורג'יה היא גרושה, בתה פולי (כריסטי מקניקול) היא בת 16 וגרה עם אביה ואמה החורגת. פולי מבקשת לגור עם אמה במשך שנה עד שתלך לקולג'. ג'ורג'יה חוששת מכך אך לבסוף מסכימה.

בתחילה הכל הולך יפה. הן מסתובבות במנהטן קונות בגדים וסועדות במסעדה. צעיר בשם דון (קווין בייקון) יושב לידן וחושב שהן שתי אחיות.

דייוויד דיוק (דייוויד לאו) היה הידיד האחרון של ג'ורג'יה והוא מציע לה תפקיד ראשי במחזה שכתב. לאחר היסוסים מקבלת ג'ורג'יה את ההצעה ומתחילה בחזרות.

המצב מידרדר - בעלה של טובי נטש אותה, ג'ימי שקיבל תפקיד בתיאטרון פוטר לטובת שחקן צעיר יותר וג'ורג'יה חוזרת לשתות אלכוהול.

ג'ורג'יה נכנסת לבר ומתחילה לשתות נטפל עליה גבר שעוקב אחריה בחוץ ומתקיף אותה והיא מצליחה לברוח ממנו כשפניה זבות דם.

פולי מטפלת בה אך ג'ורג'יה אומרת לה כי אינה יכולה לטפל בה וכי מוטב שתחזור לאביה. הן נפרדות בחיבוק ונשיקה ופולי מבקשת ממנה שתצטרף אליה ולאבא במסעדה.

ג'ורג'יה מהססת אבל לבסוף מגיעה למסעדה חבושה במשקפיים גדולים כדי להסתיר את הפציעה והיא מתקבלת בשמחה על ידי פולי והאבא.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|כריסטי מקניקול
|פולי היינס
|
|-
|מרשה מייסון
|ג'ורג'יה היינס
|שחקנית
|-
|ג'יימס קוקו
|ג'ימי פרינו
|שחקן
|-
|ג'ואן האקט
|טובי לנדאו
|
|-
|דייוויד דיוק
|דייוויד לאו
|מחזאי
|-
|קווין בייקון
|דון
|
|}

==קישורים חיצוניים==

* [https://www.youtube.com/watch?v=wIsnGwWvt8Q קדימון ל"רק כשאני צוחקת"], באתר יוטיוב
* [https://www.tcm.com/tcmdb/title/20037/only-when-i-laugh#overview רק כשאני צוחקת], באתר TCM

קטגוריה:סרטי 1981
קטגוריה:סרטים אמריקאיים
קטגוריה:סרטים באנגלית
קטגוריה:סרטים על אלכוהוליזם
קטגוריה:סרטים מבוססי מחזות
קטגוריה:סרטי קולומביה
קטגוריה:סרטי דרמה קומית
קטגוריה:סרטים מבוססי מחזות של ניל סיימון
רוטב איטלקי

רוטב איטלקי הוא רוטב לסלט ותחמיץ אמריקאי המורכב ממים, חומץ או מיץ לימון, שמן צמחי, שבבי גמבה, סוכר או סירופ תירס, עשבי תיבול ותבלינים (כולל אורגנו, שֻׁמָּר, שמיר ומלח) ולעיתים בצל או שום. בגרסתו החלבית, לרוטב מתווספים מוצרי חלב ומייצבים.<ref></ref>

על אף שמו, הרוטב הוא אמריקאי ולא איטלקי.<ref></ref> בצפון ארצות הברית משתמשים ברוטב גם כמרינדה להשריית בשר או ירקות,<ref></ref> להקפצת ירקות, למריחה על כריכים וכחלק מסלט פסטה.<ref></ref>

==הערות שוליים==

איטלקי
קטגוריה:המטבח האמריקאי
Many Shades of Black

Many Shades of Black (בעברית: גוונים רבים של שחור) הוא שיר של להקת הראקונטורים.<ref name=":2"></ref> הוא מופיע כרצועה השמינית באלבומה השני, Consolers of the Lonely.<ref></ref> "Many Shades of Black" הוא הסינגל השני מתוך האלבום וזאת, בנוסף לכך שהוא היה זמין בפורמט ויניל בגודל 7 אינץ'.<ref name=":0"></ref> עטיפת הסינגל מציגה את מרי טוד לינקולן או את אברהם לינקולן, בהתאם לדרך בה מביטים בעטיפה.<ref name=":0" /> בנוסף לכך, היה זמין השיר להורדה דיגיטלית דרך משחק הווידאו, Rock Band 2.<ref name=":1"></ref>

הסינגל הופץ בגרסה מיוחדת בה השתתפה הזמרת-יוצרת הבריטית אדל. אדל ביצעה את הגרסה הזו בשידור חי מספר פעמים, כולל במהלך סיבוב ההופעות שלה, "An Evening with Adele", והוא נכלל במהדורת הדלוקס של אלבומה הרביעי, 19.<ref></ref><ref></ref> גרסתה של אדל נוגנה במהלך הפרק "Wild Alaskan Salmon", ב-90210 (פרק 6, עונה 2).<ref></ref>

== הצלחה מסחרית ==
"Many Shades of Black" זכה להצלחה מתונה במצעדי הבילבורד, כאשר הגיע למקום ה-37 במצעד שירי הרוק המודרניים.

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-20 מיליון השמעות.<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|25 באוגוסט 2008
|הזרמת מוזיקה • הורדה דיגיטלית
|האחים וורנר • ת'ריד מאן
|style="text-align:center;"|<ref name=":2" />
|}

== קישורים חיצוניים ==

== הערות שוליים ==

קטגוריה:שירי 2008
קטגוריה:סינגלים מ-2008
קטגוריה:שירי אדל
קטגוריה:שירים באנגלית
קטגוריה:סינגלים בהוצאת וורנר רקורדס
וילי גרסון

ויליאם גרסון פאסזמאנט (באנגלית: William Garson Paszamant; 20 בפברואר 1964 – 21 בספטמבר 2021) היה שחקן אמריקאי-יהודי. גרסון, ששיחק ביותר מ-75 סרטים ו-300 פרקים בסדרות טלוויזיה, היה מוכר בעיקר של תפקידו כסטנפורד בלאץ' בסדרה "סקס והעיר הגדולה" ברשת HBO ולאחר מכן בזכות תפקידו כמוֹזי בסדרת הטלוויזיה "צווארון לבן" של USA Network.

==ביוגרפיה==
גרסון נולד למשפחה יהודית<ref></ref> בהיילנד פארק שבניו ג'רזי לדונלד ומוריאל פאסזמאנט. ב-1985 הוא קיבל תואר ראשון בתיאטרון ובאמנויות יפות מאוניברסיטת וסליין<ref></ref> והמשיך לתואר שני באמנויות יפות מבית הספר לדרמה של אוניברסיטת ייל.<ref></ref>

==קריירה==
בשנים 1986–1990 שיחק בשבעה פרקים של סדרת הטלוויזיה "מר בלוודיר".<ref name=":0"></ref>

בשנים 1996–1999 שיחק בשבעה פרקים של סדרת הטלוויזיה "NYPD Blue".

בשנת 1998 שיחק בתפקיד מרכזי בסיטקום "תשאל את הארייט" , שבוטל לאחר עונה אחת בלבד.

בשנים 1998–2004 שיחק ב-27 פרקים של סדרת הטלוויזיה המצליחה "סקס והעיר הגדולה", בתפקיד סטנפורד בלאץ'.<ref></ref> גרסון המשיך לגלם את הדמות גם בסרטי ההמשך, "סקס והעיר הגדולה" ו"סקס והעיר הגדולה 2".

בשנת 2007 שיחק בתפקיד מרכזי בסדרת הדרמה "ג'ון מסינסינטי" , שארכה עשרה פרקים. ב-2009 שיחק בקומדיה "לידה כואבת".

בשנים 2009–2014 שיחק בתפקיד ראשי בסדרת הטלוויזיה המצליחה "צווארון לבן" בתפקידו של "מוזי", והשתתף ב-80 מתוך 81 הפרקים בסדרה.<ref></ref>

בשנים 2015–2020 גילם את דמותו של ג'רארד הירש בחידוש הסדרה "הוואי חמש-אפס".

הוא השתתף בתפקידים קצרים במספר סרטים, כגון "לקום אתמול בבוקר", "לב אוהב", "הפריצה לאלקטרז", "הפלישה ממאדים", "משתגעים על מרי", "להיות ג'ון מלקוביץ'", "שישי הפוך", "המחנה הקסום" ועוד.

הוא שיחק כאורח במספר רב של סדרות טלוויזיה, כגון "קשרי משפחה", "חופשי על הבר", "זינוק לאתמול", "טווין פיקס", "פרקליטי אל איי", "ילד פוגש עולם", "מחוץ לחוק", "מד טי.וי", "משתגעים מאהבה", "תיקים באפלה", "מגע של מלאכים", "הפרקליטים", "מלרוז פלייס", "אלי מקביל", "באפי ציידת הערפדים", "שולחן לחמישה", "מסע בין כוכבים: וויאג'ר", "חברים", "תהרוג אותי וזהו", "מהדורה מוקדמת", "ספין סיטי", "CSI", "סטארגייט SG-1", "מונק", "CSI: מיאמי", "לאס וגאס", "המכשפים מווייברלי פלייס", "החיים על פי נד", "מדיום", "שני גברים וחצי", "העולם של ריילי", "פרנקלין ובאש", "סקנדל", "סופרגירל", "פה גדול" ,"מגנום, בלש פרטי" ועוד..

ב-9 בדצמבר 2021 עלתה לאוויר סדרת הספין אוף ל"סקס והעיר הגדולה", פשוט ככה בה חוזר גרסון על תפקידו כסטנפורד בלאץ'. הופעתו בסדרה שודרה לאחר מותו.

==חיים אישיים==
ב-2009 אימץ גרסון ילד בן שבע.<ref></ref><ref></ref>

ב-21 בספטמבר 2021 מת בביתו לאחר מאבק ממושך בסרטן הלבלב, בגיל 57.<ref></ref><ref></ref><ref></ref>

==קישורים חיצוניים==

==הערות שוליים==

קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת וסליאן
קטגוריה:בוגרי בית הספר לדרמה של אוניברסיטת ייל
קטגוריה:אמריקאים שנולדו ב-1964
קטגוריה:אמריקאים שנפטרו ב-2021
Adele Live in New York City

Adele: Live in New York City (בעברית: אדל: בהופעה חיה בניו יורק סיטי) הייתה הופעה מיוחדת של אדל שהתקיימה באולם המוזיקה רדיו סיטי, ב-17 בנובמבר 2015. על ההופעה הייתה אחראית בת' מקארתי-מילר והיא שודרה ב-NBC ב-14 בדצמבר 2015. ג'ימי פאלון שימש כמנחה, ואילו אדל, ג'ונתן דיקינס ולורן מייקלס שימשו כצוות המפיקים בפועל שלה.<ref></ref><ref></ref>

האירוע הועמד לארבעה פרסי אמי לבידור בפריים טיים, כולל "הבימוי הטוב ביותר בסדרה מגוונת".<ref></ref>

== שירים שבוצעו ==
* "Hello"
* "Water Under the Bridge"
* "One and Only"
* "Hometown Glory"
* "Chasing Pavements"
* "All I Ask"
* "Set Fire to the Rain"
* "Daydreamer"
* "Skyfall"
* "Someone like You"
* "Million Years Ago"
* "When We Were Young"
* "Rolling in the Deep"
;הערות
* שירים 2, 3, 4, 5 & 8 לא נכללו בשידור הרשת המקורי.

== הצלחה ==
ב-Adele Live in New York City צפו בממוצע 11.3 מיליון צופים, עם דירוג של 3.0 בקרב מבוגרים בגילאי 18–49, המייצג את הדירוג הגבוה ביותר בקרב מבוגרים לספיישל הופעה בפריים טיים, מאז סיבוב ההופעות האחרון של האיגלס בשנת 2005. בהמשך, פורסם כי ממוצע הצפיות של ההופעה היה מהגבוהים בטלוויזיה באותה העת.<ref></ref>

ההופעה קיבלה ארבע מועמדויות בטקס פרסי אמי לבידור בפריים טיים ה-68: "הבימוי הטוב ביותר בסדרה מגוונת", "עיצוב/בימוי תאורה יוצא מן הכלל – ספיישל וראייטי", "ניהול טכני, עבודת מצלמה, בקרת וידאו יוצאים מן הכלל – מיני סדרה, סרט קולנוע או ספיישל" ו"ספיישל וראייטי, מוזיקה או קומדיה יוצא מן הכלל".<ref></ref>

== קישורים חיצוניים ==

* 

== הערות שוליים ==

קטגוריה:אדל
קטגוריה:2015 במוזיקה
קטגוריה:2015 בארצות הברית
קטגוריה:ספיישלים טלוויזיוניים
קטגוריה:תוכניות טלוויזיה באנגלית
קטגוריה:ספיישלים טלוויזיוניים מוזיקליים
נבחרת מונקו בכדורסל

נבחרת מונקו בכדורסל היא נבחרת הכדורסל הלאומית של מונקו, המתחרה במשחקי מדינות אירופה הקטנות. .

הישג השיא של הנבחרת הוא הזכייה במדליית זהב במשחקי מדינות אירופה הקטנות של 1987, שנערכו במונקו.

נבחרת מונקו נבדלת מקבוצת הכדורסל של מונקו, המשחקת בליגת העל הצרפתית בכדורסל וביורוליג.

== הישגים ==
=== במשחקי מדינות אירופה הקטנות ===
{| class="wikitable"
|+מונקו בטורניר הכדורסל של משחקי מדינות אירופה הקטנות
|-
!תחרות
!מיקום
!מש'
!נ'
!ה'
|-
| 1987
|
|3<ref>3 ניצחונות בשלב הבתים וניצחון 80–75 על בגמר</ref>
|3
|0
|-
| 1989
|6
|4<ref>2 הפסדים בשלב הבתים והפסד ל 101–103 במשחק על המקום החמישי</ref>
|1
|3
|-
| 1991
|6
|3<ref>2 הפסדים בשלב הבתים והפסד ל 83–94 במשחק על המקום החמישי</ref>
|0
|3
|-
| 2001
|4
|5<ref>מאזן 1–2 בשלב הבתים, הפסד 40–108 ל בחצי הגמר והפסד ל 54–81 במשחק על מדליית הארד</ref>
|2
|3
|-
| 2003
|6
|3<ref>2 הפסדים בשלב הבתים והפסד 68–69 ל במשחק על המקום החמישי</ref>
|0
|3
|-
| 2007
|5
|5<ref>סיימה עם 5 הפסדים בבית המשותף של 6 הנבחרות, אך סיימה אחרונה טכנית בעקבות קטטה במשחקה נגד </ref>
|0
|5
|-
! colspan="2" |סך הכל
!23
!6
!17
|}

==הערות שוליים==

מונקו
קטגוריה:מונקו: ספורט
פרס המוזיקה של בילבורד לשיר הסטרימינג המוביל (וידאו)

בערך זה מפורטים זוכי פרס המוזיקה של בילבורד לשיר הסטרימינג המוביל (וידאו).

== זוכים ומועמדים ==
{| class="wikitable"
!שנה
! שיר
! מוזיקאי
! מועמדים
|-
! 2011
| "Baby"
| ג'סטין ביבר בהשתתפות לודאקריס
|
* <small>אמינם בהשתתפות ריהאנה - "Love the Way You Lie"</small>
* <small>אמינם - "Not Afraid"</small>
* <small>ליידי גאגא - "Bad Romance"</small>
* <small>שאקירה בהשתתפות פרשליגראונד - "Waka Waka (This Time for Africa)"</small>
|-
! 2012
| "Super Bass"
| ניקי מינאז'
|
* <small>LMFAO בהשתתפות לורן בנט וגונרוק - "Party Rock Anthem"</small>
* <small>אדל - "Someone like You"</small>
* <small>ברונו מארס - "The Lazy Song"</small>
* <small>LMFAO -</small> <small>"Sexy and I Know It"</small>
|-
! 2013
| "Gangnam Style"
| סיי
|
* <small>פאן בהשתתפות ג'אנל מונה - "We Are Young"</small>
* <small>קארלי ריי ג'פסן - "Call Me Maybe"</small>
* <small>מאקלמור וראיין לואיס</small> <small>בהשתתפות ואנז - "Thrift Shop"</small>
* <small>טיילור סוויפט - "We Are Never Ever Getting Back Together"</small>
|-
! 2014
| "Wrecking Ball"
| מיילי סיירוס
|
* <small>באואר - "Harlem Shake"</small>
* <small>מיילי סיירוס - "We Can't Stop"</small>
* <small>מאקלמור וראיין לואיס בהשתתפות ואנז - "Thrift Shop"</small>
* <small>קייטי פרי - "Roar"</small>
|-
! 2015
| "Shake It Off"
| טיילור סוויפט
|
* <small>אידינה מנזל - "Let It Go"</small>
* <small>בובי שמורדה - "Hot Boy"</small>
* <small>טיילור סוויפט - "Blank Space"</small>
* <small>מייגן טריינור- "All About That Bass"</small>
|-
! 2016
| "Watch Me"
| סיילנטו
|
* <small>פטי ואפ - "Trap Queen"</small>
* <small>ויז קאליפה בהשתתפות צ'ארלי פות' - "See You Again"</small>
* <small>מארק רונסון בהשתתפות ברונו מארס - "Uptown Funk!"</small>
* <small>דה ויקנד - "The Hills"</small>
|-
! 2017
| "Panda"
| דיזיינר
|
* <small>"Black Beatles" – ריי סרמרד בהשתתפות גוצ'י מיין</small>
* <small>"Closer" – הצ'יינסמוקרס בהשתתפות הלסי</small>
* <small>"Heathens"</small> <small>– Twenty One Pilots</small>
* <small>"Juju on That Beat (TZ Anthem)" – זאי הילפיגר וזאיון מק'קול</small>
|-
! 2018
| "Despacito"
| לואיס פונסי ודדי יאנקי בהשתתפות ג'סטין ביבר
|
* <small>"Bodak Yellow" – קארדי בי</small>
* <small>"Gucci Gang" – ליל פאמפ</small>
* <small>"Shape of You" – אד שירן</small>
* <small>"That's What I Like" – ברונו מארס</small>
|}

== שיאני זכיות ומועמדויות ==
=== זכיות ===
2 זכיות
* ג'סטין ביבר

=== מועמדויות ===
3 מועמדויות
* טיילור סוויפט
* ברונו מארס

2 מועמדויות
* אמינם
* LMFAO
* מאקלמור וראיין לואיס
* מיילי סיירוס
* ג'סטין ביבר

שיר סטרימינג וידאו
אירפאן קהבצ'י

אירפאן קהבצ'י (בטורקית: İrfan Kahveci; נולד ב-15 ביולי 1995) הוא כדורגלן טורקי המשחק בעמדת הקשר בפנרבחצ'ה.

==קריירת מועדונים==
קהבצ'י התחיל את הקריירה שלו במחלקת הנוער של גנצ'לבירלי. בעונת הושאל להאסטפה מהליגה השלישית עד לסיום העונה, במדיה כבש 4 שערים ב-34 משחקים. ב-29 באוגוסט 2014, קהבצ'י ערך את הופעת הבכורה שלו בגנצ'לבירלי בתיקו 1-1 נגד ריזספור. ב-9 בנובמבר, הבקיע את שער הבכורה שלו בקבוצה בתיקו 2-2 נגד קסימפשה.

ב-26 בדצמבר 2016, קהבצ'י חתם לארבע וחצי שנים באיסטנבול בשאקשהיר. ב-2 בדצמבר 2020, קהבצ'י הבקיע שלושער בהפסד 3–4 לר.ב. לייפציג במסגרת שלב הבתים של ליגת האלופות.

ב-31 בינואר 2021, קהבצ'י חתם בפנרבחצ'ה לארבע וחצי שנים תמורת 7 מיליון אירו.

==קריירה בינלאומית==
ב-31 באוגוסט 2016, קהבצ'י זומן לראשונה לסגל נבחרת טורקיה לקראת משחק ידידות נגד . ב-23 במרץ 2018, קהבצ'י ערך את הופעת הבכורה שלו בנבחרת בניצחון 0–1 נגד . ב-20 ביוני 2021, קהבצ'י הבקיע בהפסד 1–3 ל במסגרת יורו 2020. נכלל בסגל נבחרת טורקיה ליורו 2024.<ref></ref>

==תארים==
; איסטנבול בשאקשהיר
*ליגת העל הטורקית: 

==קישורים חיצוניים==

==הערות שוליים==

קטגוריה:כדורגלנים טורקים
קטגוריה:קשרי כדורגל טורקים
קטגוריה:כדורגלני גנצ'לרבירלי
קטגוריה:כדורגלני איסטנבול בשאקשהיר
קטגוריה:כדורגלני פנרבחצ'ה
קטגוריה:כדורגלני נבחרת טורקיה
קטגוריה:כדורגלני יורו 2020
קטגוריה:כדורגלני יורו 2024 
קטגוריה:טורקים שנולדו ב-1995
פרנסס האוגן

פְרַנסס הַַאוּגֶן (באנגלית: Frances Haugen) (נולדה ב-15 באוקטובר 1976) היא מהנדסת אמריקאית, מנתחת נתונים, מנהלת מוצר וחושפת שחיתות. היא חשפה עשרות אלפי מסמכים פנימיים של פייסבוק בפני הוועדה לניירות ערך ולבורסות בארצות הברית ובפני העיתון "וול סטריט ג'ורנל" בשנת 2021. היא גם הגישה תלונה לוועדה לניירות ערך על כך שפייסבוק מטעה את המשקיעים ו"מעדיפה צמיחה על פני בטיחות", במיוחד על ידי התעלמות ממחקרים המראים כי פייסבוק מעצימה "תוכן שכולל כעס, קיטוב ומחלוקת" ובכך פוגעת בביטחון הציבור. טענות אלה העלתה האוגן בתוכנית הטלוויזיה "60 דקות" ב-3 באוקטובר 2021.<ref>[https://www.cbsnews.com/news/facebook-whistleblower-frances-haugen-misinformation-public-60-minutes-2021-10-03/ Whistleblower: Facebook is misleading the public on progress against hate speech, violence, misinformation]</ref>

==ביוגרפיה==
האוגן נולדה וגדלה בעיר איווה סיטי במדינת איווה. היא למדה מדעי המחשב והנדסת חשמל במכללת אולין בעיר נידהם שבמדינת מסצ'וסטס. ומאוחר יותר קיבלה תואר שני במנהל עסקים מבית הספר למינהל עסקים בהרווארד.

האוגן עבדה בגוגל כמהנדסת וכמנהלת מוצר. היא עבדה כמנהלת מוצרי נתונים ב-Yelp בתחום שיפור החיפושים באמצעות זיהוי תמונות. פייסבוק גייסה את האוגן למחלקה שעוסקת ביושרה אזרחית, כדי למנוע הפצת מידע מוטעה.<ref>[https://www.wsj.com/articles/facebook-whistleblower-frances-haugen-says-she-wants-to-fix-the-company-not-harm-it-11633304122 The Facebook Whistleblower, Frances Haugen, Says She Wants to Fix the Company, Not Harm It] </ref>

מושגים רלוונטיים<ref>[https://www.nytimes.com/2021/10/05/technology/engagement-ranking-boost-msi-facebook.html Engagement ranking boost, M.S.I., and more]</ref>
* "דירוג מבוסס מעורבות" (engagement based ranking): פייסבוק משתמשות בדירוג מבוסס מעורבות כדי לקבוע איזה תוכן רלוונטי ביותר לתחומי העניין של המשתמשים. הדירוג הזה מבוסס על לייקים, שיתופים ותגובות של המשתמשים לפוסטים וכן על אינטראקציות קודמות עם תוכן דומה. האלגוריתמים של פייסבוק יקדמו פוסטים מסוג זה. דירוג זה שונה מדירוג כרונולוגי (בו תומכת האוגן), שמבוסס על רצף הזמן שבו התוכן פורסם או נשלח.
* אינטראקציות חברתיות משמעותיות (M.S.I.: - meaningful social interactions) בשנת 2018, פייסבוק שיפצה את האלגוריתם של עדכון החדשות שלה כדי לתעדף אינטראקציות, כגון הערות ולייקים, בין חברים למשפחה. הרעיון היה לתת משקל רב יותר לפוסטים וקשרים עם אנשים שלדעת פייסבוק הייתה ביניהם קירבה רבה. בעדות נטען כי השינוי הפך את פייסבוק לסביבה חברתית זועמת יותר, ויצר סביבה שמעודדת קיטוב, מידע מוטעה ותכנים מזעזעים.

==קישורים חיצוניים==

* 

==הערות שוליים==

קטגוריה:מהנדסות אמריקאיות
קטגוריה:מהנדסים אמריקאים
קטגוריה:בוגרות בית הספר לעסקים של הרווארד
קטגוריה:בוגרי בית הספר לעסקים של הרווארד
קטגוריה:פייסבוק: אישים
קטגוריה:ביקורת ומחלוקת בפייסבוק
קטגוריה:חושפי שחיתויות
קטגוריה:אמריקאיות שנולדו ב-1976
קטגוריה:אמריקאים שנולדו ב-1976
רוברט סקוב

רוברט סקוב (בדנית: Robert Skov; נולד ב-20 במאי 1996) הוא כדורגלן דני המשחק בתפקיד הקיצוני הימני בנבחרת דנמרק.

==קריירת מועדונים==
סקוב התחיל את הקריירה שלו במחלקת הנוער של סילקבור. ב-16 במאי 2013 סקוב ערך את הופעת הבכורה שלו בקבוצה הבוגרת בתיקו 1-1 נגד מיטיולן, 4 ימים לפני שמלאו לו 17 שנים. ב-19 באוקטובר 2014 סקוב הבקיע את שער הבכורה שלו בקבוצה בניצחון 1–2, גם אז נגד מיטיולן בדקה ה-95 של המשחק. בעונת סקוב כבש 10 שערים שעזרו לקבוצתו להישאר בליגה.

בינואר סקוב חתם בפ.צ. קופנהגן תמורת כ-7.5 מיליון קרונה דנית. ב-10 בפברואר 2018 סקוב ערך את הופעת הבכורה שלו בקבוצה בניצחון 1–5 נגד ראנס. ב-25 בפברואר סקוב הבקיע את שער הבכורה שלו בקבוצה בניצחון 0–1 נגד אודנסה. ב-2 בדצמבר, סקוב הבקיע שלושער בניצחון 1–6 נגד הורסנס. בסיום עונת , סקוב כבש 29 שערים ובכך שבר את שיא הכיבושים לעונה אחת בליגת העל הדנית.

ביולי סקוב חתם בהופנהיים מהבונדסליגה תמורת 10 מיליון אירו. ב-1 בנובמבר סקוב הבקיע את שער הבכורה שלו בקבוצה בניצחון 0–3 נגד פאדרבורן 07. סקוב שיחק בהצלחה בהופנהיים במשך חמש עונות. במהלך עונת 2023/24 הצהיר סקוב כי בסיום חוזהו בתום העונה, הוא יעזוב את המועדון. 

==קריירה בינלאומית==
ביולי סקוב נכלל בסגל הנבחרת לקראת אולימפיאדת ריו דה ז'ניירו, בה רשם 4 הופעות.

ב-10 ביוני 2019, סקוב ערך את הופעת הבכורה שלו בנבחרת הבוגרת במשחק נגד . ב-5 בספטמבר סקוב הבקיע את שער הבכורה שלו בנבחרת בניצחון 0–6 נגד .

סקוב נכלל בסגל הנבחרת לקראת יורו 2020 בו הגיעה דנמרק לחצי הגמר, הישג השיא שלה מאז הזכייה בשנת 1992.

נכלל בסגל נבחרת דנמרק לטורניר מונדיאל 2022.

==תארים==
; סילקבור
*הליגה הדנית הראשונה: 

; פ.צ. קופנהגן
*ליגת העל הדנית: 

; אישיים
*הכדורגלן הדני של השנה: 
*מלך השערים בליגת העל הדנית: (29 שערים)
*כדורגלן העונה בפ.צ. קופנהגן: 

==קישורים חיצוניים==

== הערות שוליים ==

קטגוריה:כדורגלנים דנים
קטגוריה:מגני כדורגל דנים
קטגוריה:קשרי כדורגל דנים
קטגוריה:סילקבור: כדורגלנים
קטגוריה:כדורגלני סילקבור
קטגוריה:כדורגלני פ.צ. קופנהגן
קטגוריה:כדורגלני הופנהיים
קטגוריה:כדורגלני נבחרת דנמרק
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:ספורטאים דנים בגרמניה
קטגוריה:דנים שנולדו ב-1996
פרס המוזיקה של בילבורד לאמן הנוצרי המוביל

בערך זה מפורטים זוכי פרס המוזיקה של בילבורד לאמן הנוצרי המוביל.

== זוכים ומועמדים ==
{| class="wikitable"
!שנה
! מוזיקאי
! מועמדים
|-
| 1998
| ליאן ריימס<ref name="1998 Billboard Music Awards"></ref>
|
|-
|2011
| כריס טומלין<ref name="2011 Billboard Music Awards"></ref>
| קאסטינג קראונס<ref name="2011 Billboard Music Awards" /><br />MercyMe<br />סקילט<br />TobyMac
|-
| 2012
| קאסטינג קראונס<ref name="2012 Billboard Music Awards"></ref>
| לורה סטורי<ref name="2012 Billboard Music Awards" /><br />כריס טומלין<br />MercyMe<br />סקילט
|-
| 2013
| TobyMac<ref name="2013 Billboard Music Awards"></ref>
| קאסטינג קראונס<br />MercyMe<br />כריס טומלין<br />מאט רדמן
|-
| 2014
| כריס טומלין<ref name="2014 Billboard Music Awards"></ref>
| מנדיסה<br />סקילט<br />TobyMac<br />מתיו ווסט
|-
| 2015
| הילסונג יונייטד<ref name="2015 Billboard Music Awards"></ref>
| קאסטינג קראונס<ref name="2015 Billboard Music Awards" /><br />לקרה<br />MercyMe<br />ניוזבויז
|-
| 2016
| הילסונג יונייטד<ref name="2016 Billboard Music Awards"></ref>
| קאסטינג קראונס<ref name="2016 Billboard Music Awards" /><br />לורן דייגל<br />MercyMe<br />כריס טומלין
|-
| 2017
|לורן דייגל
| כריס טומלין<br />הילרי סקוט אנד דה פמילי<br />הילסונג וורשיפ<br />סקילט
|-
| 2018
| MercyMe
| אווליישן וורשיפ<br />הילסונג יונייטד<br />הילסונג וורשיפ<br />זאק ויליאמס
|-
| 2019
| rowspan="2" |לורן דייגל
| פור קינג & קאנטרי<br />הילסונג וורשיפ<br />MercyMe<br />קורי אסברי
|-
| 2020
| אווליישן וורשיפ<br />פור קינג & קאנטרי<br />הילסונג וורשיפ<br />קניה וסט
|-
| 2021
|אווליישן וורשיפ
| קאסטינג קראונס<br />פור קינג & קאנטרי<br />קארי אנדרווד<br />זאק ויליאמס
|-
|2022
|יה
|לורן דייגלאווליישן וורשיפקינג & קאנטריקארי אנדרווד
|}

== שיאני מועמדויות וזכיות ==
=== זוכים ===
* 3 (לורן דייגל)
* 2 (הילסונג יונייטד, כריס טומלין)

=== מועמדויות ===
* 7 (MercyMe)
* 6 (קאסטינג קראונס)
* 5 (כריס טומלין, לורן דייגל)
* 4 (הילסונג יונייטד, אווליישן וורשיפ, פור קינג & קאנטרי)
* 3 (סקילט)
* 2 (TobyMac, קארי אנדרווד)

== הערות שוליים ==

אמן נוצרי
עוזרת בית (מיני-סדרה)

עוזרת בית (באנגלית: Maid) היא מיני-סדרת דרמה אמריקאית המבוססת על ספר הזכרונות של סטפני לנד, "Maid: Hard Work, Low Pay, and a Mother's Will to Survive", שנוצרה על ידי מולי סמית מצלר, ושודרה לראשונה בשירות "נטפליקס" ב-1 באוקטובר 2021.

==תקציר העלילה==
עלילת המיני-סדרה עוסקת בקורותיה של אם צעירה שנמלטה מבן זוגה ההרסני והמתעלל וכעת נאבקת לפרנס את בתה הקטנה ולדאוג לעתידן בעודה מוצאת עבודה בעבודות משק בית.

==צוות השחקנים==
* מרגרט קוואלי – אלכס ראסל, אם צעירה שעוזבת את בן זוגה המתעלל ומוצאת עבודה כעובדת משק בית.
* ניק רובינסון – שון בויד, בן זוגה לשעבר של אלכס ואביה של מאדי, בתם המשותפת.
* אניקה נוני רוז – רג'ינה, לקוחה עשירה המעסיקה את אלכס.
* טרייסי וילר – יולנדה, מעסיקתה של אלכס בחברת "Value Maids".
* בילי ברק – האנק ראסל, אביה המנוכר של אלכס.
* אנדי מקדואל – פולה לנגלי, אמה של אלכס.
===משני===
* ריילי ניביה וייטט – מאדי בויד, בתם הצעירה של אלכס ושון
* חאווייר דה גוזמן – איתן, חברו של שון
* ריימונד אבלאק – נייט, מכר מעברה של אלכס
* בי. ג'יי. האריסון – דניס, אישה המנהלת מקלט לנשים מוכות.
===אורח===
* איימי קאררו – דניאל, אישה השוהה באותו מקלט לנשים מוכות במקביל לאלכס.
* מוהאן מרנו – טרה, עורכת דינה של אלכס.
* תאודור פלרן ויין, בחור שאלכס מכירה דרך אפליקציית הכרויות.

==הפקה==
===פיתוח===
ב-20 בנובמבר 2019, נמסר כי נטפליקס הזמינה מיני-סדרה בהשראת ספר הזכרונות הנמכר ביותר בניו יורק טיימס "Maid: Hard Work, Low Pay, and a Mother's Will to Survive" מאת סטפני לנד. המיני-סדרה נוצרה על ידי מולי סמית מצלר, ששימשה גם כמפיקה בפועל לצדם של ג'ון ולס, ארין ג'ונטו, מרגו רובי, טום אקרלי, ברט הדבלום וסטפני לנד. המיני-סדרה עלתה לשידור ב-1 באוקטובר 2021.
===ליהוק===
באוגוסט 2020, נמסר על ליהוקם של מרגרט קוואלי וניק רובינסון לתפקידים הראשיים. ב-14 בספטמבר 2020, נמסר על ליהוקה של אניקה נוני רוז לצוות השחקנים הראשי. באוקטובר 2020, נמסר על ליהוקם של אנדי מקדואל, טרייסי וילר ובילי ברק לוהקו לצוות השחקנים הראשי. ב-25 בנובמבר 2020, נמסר על ליהוקו של חווייאר דה גוזמן לצוות השחקנים המשני. בנוסף, איימי קאררו גילמה את דמותה של דניאל, אישה מוכה שמתיידדת עם דמותה של אלכס, במקלט לנשים מוכות.
===צילומים===
צילומי המיני-סדרה החלו ב-28 בספטמבר 2020 והסתיימו ב-9 באפריל 2021 בוויקטוריה, קולומביה הבריטית.

==ביקורת==
באתר הביקורות "Rotten Tomatoes", המיני-סדרה זכתה לציון 100% עם דירוג ממוצע של 8/10, בהתבסס על 15 ביקורות. באתר הביקורות "Metacritic", בו נעשה שימוש בשקלול ממוצע, המיני-סדרה זכתה לציון 82/100, בהתבסס על 18 ביקורות, דבר המעיד על "שבחים אוניברסליים".

==קישורים חיצוניים==

==הערות שוליים==

קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:סדרות דרמה אמריקאיות
קטגוריה:מיני-סדרות טלוויזיה
קטגוריה:סדרות טלוויזיה המבוססות על ספרים
קטגוריה:נטפליקס: תוכניות וסדרות
קטגוריה:האחים וורנר: סדרות טלוויזיה
קטגוריה:תוכניות טלוויזיה באנגלית
קרחון ג'ונס הופקינס

קרחון ג'ונס הופקינס (באנגלית: Johns Hopkins Glacier) הוא קרחון ארוך, הממוקם בשטח ההפארק הלאומי גליישר ביי במדינת אלסקה שבארצות הברית.

אורכו של הקרחון 19 קילומטרים.

מוצאו של הקרחון במורדות המזרחיים של הר ליטויה ושל הר סולסברי.

הקרחון זורם לכיוון מזרח, ונשפך אל ראשו של מפרצון ג'ון הופקינס, 1.6 קילומטרים דרומית-מערבית לקצה של קרחון קלארק, בהר אבי.

== היסטוריה ==
=== מיפוי הקרחון ===

הקרחון מופה לראשונה בשנת 1869.

=== מקור השם ===

שמו של הקרחון ניתן לו בשנת 1893 על ידי הגאופיזיקאי והסיסמולוג הארי פילדינג רייד (Harry Fielding Reid).

הקרחון נקרא על שם אוניברסיטת ג'ונס הופקינס שבעיר בולטימור שבמדינת מרילנד שבארצות הברית.

קצהו של קרחון למפלו הממוקם בסמוך לקרחון ג'ונס הופקינס

== לקריאה נוספת ==

<div class="mw-content-ltr">• American Geographical Society of New York. Department of Exploration and Field Research, [https://books.google.co.il/books?id=DeRj7Kbw0hUC&pg=PA176&lpg=PA176&dq=%22Johns+Hopkins+Glacier%22+Alaska&source=bl&ots=60WepdKt_U&sig=ACfU3U1vae5NYUIJoLQ2uvmgrQcLBdR90Q&hl=en&sa=X&ved=2ahUKEwjB9IGX3Y70AhXNVsAKHX9VCBU4ZBDoAXoECBEQAw#v=onepage&q=%22Johns%20Hopkins%20Glacier%22%20Alaska&f=false Alaska and adjacent Canada, Arctic Canada, North Atlantic Islands], P 176</div>

<div class="mw-content-ltr">• Daniel R. Engstrom, Ed., [https://books.google.co.il/books?id=98wsAQAAMAAJ&pg=PA15&lpg=PA15&dq=%22Johns+Hopkins+Glacier%22+Alaska&source=bl&ots=JU7mgBYyZy&sig=ACfU3U2i6u9rLt2s5cN1Y3hvtpAOgPeOtw&hl=en&sa=X&ved=2ahUKEwjB9IGX3Y70AhXNVsAKHX9VCBU4ZBDoAXoECBMQAw#v=onepage&q=%22Johns%20Hopkins%20Glacier%22%20Alaska&f=false Proceedings of the Third Glacier Bay Science Symposium, 1993: September 15], PP 15 - 22</div>

== קישורים חיצוניים ==

* [https://edits.nationalmap.gov/apps/gaz-domestic/public/summary/1422861 קרחון ג'ונס הופקינס] באתר הסקר הגאולוגי של ארצות הברית
* [https://www.nps.gov/places/johns-hopkins-glacier.htm קרחון ג'ונס הופקינס] באתר שירות הפארקים הלאומיים של ארצות הברית
* [https://earthobservatory.nasa.gov/images/146910/johns-hopkins-glacier קרחון ג'ונס הופקינס] באתר נאס"א
* [https://www.topozone.com/alaska/hoonah-angoon-ca-ak/glacier/johns-hopkins-glacier/ מפה טופוגרפית של אזור קרחון ג'ונס הופקינס]
* [https://mapcarta.com/23453682 מפת אזור קרחון ג'ונס הופקינס]
* 
* [https://www.meteoblue.com/en/weather/current/johns-hopkins-glacier_united-states-of-america_5554002 מזג אוויר נוכחי עדכני בקרחון ג'ונס הופקינס] (לרבות נתוני זריחת/שקיעת שמש/ירח עדכניים)
** [https://www.meteoblue.com/en/weather/14-days/johns-hopkins-glacier_united-states-of-america_5554002 תחזית מזג אוויר עדכנית ארוכת טווח עבור קרחון ג'ונס הופקינס]
** [https://www.meteoblue.com/en/weather/historyclimate/weatherarchive/johns-hopkins-glacier_united-states-of-america_5554002 נתוני מזג אוויר היסטוריים עבור קרחון ג'ונס הופקינס]
** [https://www.meteoblue.com/en/weather/archive/yearcomparison/johns-hopkins-glacier_united-states-of-america_5554002 סטטיסטיקות מזג אוויר עבור קרחון ג'ונס הופקינס]
* 

== הערות שוליים ==

קטגוריה:אוניברסיטת ג'ונס הופקינס
ג'ון הופקינס
ג'ון הופקינס
אלכסיי גורבונוב

אלכסיי סרגייביץ' גורבונוב (באוקראינית: Олексiй Сергійович Горбунов; נולד ב-29 באוקטובר 1961) הוא שחקן קולנוע ותיאטרון רוסי-אוקראיני.<ref></ref> זכה בתואר אמן כבוד של אוקראינה (1991) ואמן העם של אוקראינה (2016).

== קריירה ==
גורבונוב נולד ב-29 באוקטובר 1961 בקייב. את ילדותו בילה בשכונת רוסאניבקה בקייב. בשנת 1978, מיד לאחר שסיים את לימודיו בתיכון לא יכול היה ללכת למכון התיאטרון של קייב מכיוון שלא היה חבר הקומסומול. בשנים 1978 ו-1979 עבד בתיאטרון האקדמי הלאומי לסייה אוקראינקה לדרמה רוסית. בתיאטרון, הודות לאדה רוגובצבה, הוא נפגש עם בעלה, השחקן ומנטורו קונסטנטין סטפנקוב.

בשנת 1984 סיים את לימודיו באוניברסיטה לקולנוע, טלוויזיה ותיאטרון הלאומי על שם א.ק. קארפנקו-קרי בקייב (בקורס של קונסטנטין סטפנקוב). גורבונוב החל להופיע בסרטו הראשון, "מטען ללא תווית" ביום שקיבל את התעודה.

בשנים 1984–1995 עבד אצל אלכסנדר דובז'נקו. באביב 1985 עד 20 באפריל 1987 שירת בצבא הסובייטי. בשנות ה-90 עבד גורבונוב כנהג מונית פרטי בשל המשבר באולפן הקולנוע דובז'נקו. הבמאי ולדימיר פופקוב עזר לו לחזור לקולנוע בכך שהזמין אותו לתפקיד ג'סטר שיקוט בסרט "הרוזנת דה מונסרו". גורבונוב עבד באולפן התיאטרון בתיאטרון הקאמרי הפרטי של מ. נסטאנטינר ובתיאטרון האקדמי הלאומי לדרמה רוסית לסייה אוקראינקה. הוא כיכב בסדרות הטלוויזיה האוקראיניות "שירות הלילה" (1998) וב"אנשי הפלא" (2008).

גורבונוב הוא סולן להקת "טייס העצבות" ועבד כתקליטן בתחנות הרדיו של קייב "יבשת" ו"נוסטלגיה". הופיע במגוון הפקות קולנוע וטלוויזיה רוסיות ומוכר במיוחד בגילום תפקידי נבלים. גילם את פרופסור מוריארטי בסדרה "שרלוק הולמס".

== פילמוגרפיה נבחרת ==

== קישורים חיצוניים ==
* 

== הערות שוליים ==

קטגוריה:שחקני קולנוע וטלוויזיה אוקראינים
קטגוריה:שחקני קולנוע וטלוויזיה רוסים
קטגוריה:שחקני קולנוע וטלוויזיה סובייטים
קטגוריה:קייב: אישים
קטגוריה:סובייטים שנולדו ב-1961
קטגוריה:אוקראינים שנולדו ב-1961
קטגוריה:רוסים שנולדו ב-1961
נוסבאך

נוסבאך (בבווארית: Nußbach) היא עיירה במחוז קירכדורף אן דר קרמס שבמדינת אוסטריה עילית באוסטריה.

== גאוגרפיה ==
העיירה נוסבאך שוכנת באזור המנהלי טראונפירטל. כ-21% מאדמות העיירה מיוערים, ו-69% הם אדמות חקלאיות.
==קישורים חיצוניים==

* 

קטגוריה:אוסטריה עילית: יישובים
אוברשליירבאך

אוברשליירבאך (בבווארית: Oberschlierbach) היא עיירה במחוז קירכדורף אן דר קרמס שבמדינת אוסטריה עילית באוסטריה. 

== גאוגרפיה ==
העיירה אוברשליירבאך שוכנת באזור המנהלי טראונפירטל. כ-59% מאדמות העיירה מיוערות, ו-36% הן אדמות חקלאיות.

==קישורים חיצוניים==

* 

קטגוריה:אוסטריה עילית: יישובים